Diari Oficial de la Generalitat Valenciana


Sumari del DOGV 9614, del 09-06-2023 (2023/6413)

CORRECCIÓ d'errades de l'Acord, de 5 de maig de 2023, del Consell, de regulació del Programa especial de productivitat per a la prestació de mòduls addicionals de reforç en 2023.
----------------------------------------------------------------------------------------------------------------------------------------------------------------------------------

### Dades del document

Número de DOGV
:   9614

Data del DOGV
:   09-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6413


Data del document
:   25-05-2023

Organisme emissor
:   Conselleria de Sanitat Universal i Salut Pública

Tipus de document
:   Correcció d'errades

Correcció d'errades

 Descriptors 

:   * Conselleria de Sanitat Universal i Salut Pública

CORRECCIÓ d'errades de l'Acord, de 5 de maig de 2023, del Consell, de regulació del Programa especial de productivitat per a la prestació de mòduls addicionals de reforç en 2023. [2023/6413]  
Advertides errades en l'acord de referència, publicat en el Diari Oficial de la Generalitat Valenciana núm. 9598, de 18 de maig de 2023, correspon corregir-les en els següents termes:  
  
En el preàmbul, on diu:  
«Encara que, en tot cas, la millora que ofereix aquest programa proporciona un instrument adequat per al maneig de la càrrega assistencial en Atenció Primària i en la resta de centres assistencials, tendint a fer efectiva la igualtat de drets en l'accés a la sanitat pública entre la ciutadania de la Comunitat Valenciana, no ha de perdre's la perspectiva que es tracta d'un instrument addicional, flexible i conjuntural que s'usarà en la mesura que resulte necessari amb aqueixa finalitat, la qual cosa no ha de fer passar a segon pla la persecució de mesures estructurals i organitzatives orientades al fet que aqueixa demora assistencial excessiva no arribe a produir-se, a través d'una millor dotació general de la sanitat pública mitjançant un finançament suficient i una més eficient utilització dels recursos disponibles.»;  
Ha de dir:  
«Encara que, en tot cas, la millora que ofereix aquest programa proporciona un instrument adequat per al maneig de la càrrega assistencial en Atenció Primària, hospitalària i en la resta de centres assistencials, tendint a fer efectiva la igualtat de drets en l'accés a la sanitat pública entre la ciutadania de la Comunitat Valenciana, no ha de perdre's la perspectiva que es tracta d'un instrument addicional, flexible i conjuntural que s'usarà en la mesura que resulte necessari amb aqueixa finalitat, la qual cosa no ha de fer passar a segon pla la persecució de mesures estructurals i organitzatives orientades a mantindre una ràtio de professionals adequada i que aqueixa demora assistencial excessiva no arribe a produir-se, a través d'una millor dotació general de la sanitat pública mitjançant un finançament suficient i una més eficient utilització dels recursos disponibles.»  
  
En el punt 2 de l'apartat tercer, «Requisits», on diu:  
«2. No disponibilitat de candidats. Quan, d'acord amb el que es preveu en l'apartat anterior, siga necessària la contractació de personal, s'utilitzaran els sistemes de selecció de personal temporal establits reglamentàriament. Només en el cas que resulte impossible la contractació s'assumirà la demanda assistencial addicional, ja siga per part de personal del mateix centre, d'altres centres o fins i tot d'altres departaments de salut.»;  
Ha de dir:  
«2. No disponibilitat de candidats. Quan, d'acord amb el que es preveu en l'apartat anterior, siga necessària la contractació de personal, s'utilitzaran els sistemes de selecció de personal temporal establits reglamentàriament. Només en el cas que resulte impossible la contractació (tant per absència de candidats en borsa com per la urgència en la substitució) s'assumirà la demanda assistencial addicional, ja siga per part de personal del mateix centre, d'altres centres o fins i tot d'altres departaments de salut.»  
  
En l'últim paràgraf del punt 2 lletra c de l'apartat quart, «Procediment», on diu:  
«Excepcionalment, també es podran reforçar els serveis centrals davant esdeveniments crítics. L'autorització d'aquests reforços es valorarà en una comissió composta per les diferents direccions generals implicades i serà autoritzada per la secretaria autonòmica corresponent.»;  
Ha de dir:  
«Excepcionalment, també es podran reforçar els serveis centrals davant esdeveniments crítics. L'autorització d'aquests reforços es valorarà en una comissió composta per les diferents direccions generals implicades i serà autoritzada per la secretaria autonòmica corresponent. S'informarà l'òrgan de participació corresponent d'aquesta circumstància.»  
En el punt 2 de l'apartat sisé, «Retribucions», on diu:  
«2. Les retribucions corresponents a aquest programa seran de 41,87 € per hora per a personal del grup A1; 27,21 € per a A2; 16,75 € per a C1; 12,56 € per a C2, i 9,20 € per a AP. Quan es preste mitja hora, la retribució serà la meitat de les anteriors.»;  
Ha de dir:  
«2. Les retribucions corresponents a aquest programa seran de 41,87 € per hora per a personal del grup A1; 27,21 € per a A2; 16,75 € per a C1; 12,56 € per a C2, i 9,20 € per a AP. La retribució de les hores en torn nocturn o festiu serà de 48,15 €; 31,30 €, 19,25 €; 14,45 € i 10,58 € respectivament. Quan es preste mitja hora, la retribució serà la meitat de les anteriors.»  
  
En l'apartat huité, «Comissió de seguiment», on diu:  
«Amb una periodicitat anual se celebrarà una sessió d'avaluació de caràcter paritari conformada per les direccions generals de recursos humans i la resta de les competents d'acord amb el punt nové, de la conselleria amb competències en matèria de sanitat i les organitzacions sindicals de la Mesa Sectorial de Sanitat que hagueren votat favorablement el present acord, l'objectiu del qual serà analitzar l'efectivitat del programa i les possibles causes de desviació en la seua eficiència i establir els indicadors pertinents.»;  
Ha de dir:  
«Amb una periodicitat semestral se celebrarà una sessió d'avaluació de caràcter paritari conformada per les direccions generals de recursos humans i la resta de les competents d'acord amb el punt nové, de la conselleria amb competències en matèria de sanitat i les organitzacions sindicals de la Mesa Sectorial de Sanitat que hagueren votat favorablement el present acord, l'objectiu del qual serà analitzar l'efectivitat del programa i les possibles causes de desviació en la seua eficiència i establir els indicadors pertinents.  
Així mateix s'informarà les juntes de personal de cada departament la utilització d'aquest programa amb una periodicitat bimensual.»  
  
València, 25 de maig de 2023  
  
La consellera secretària,  
AITANA MAS MAS